เนื่องจากประจำเดือนมามากผิดปกติ หล่นเป็นก้อนเลือดทุกครั้งที่ขยับตัวเคยได้รับการตรวจรักษาโดยการตรวจภายใน อัลตร้าซาวด์ และขูดมดลูกผลออกมาปกติทุกอย่าง และประจำเดือนมาปกติเดือนละ7วันอยู่ประมาณปีนึง จนมาเดือนนี้มาเยอะผิดปกติอยู่8วันเลยเกิดอาการเพลีย เหนื่อยง่าย ไปพบแพทย์เจาะเลือดพบว่าระดับความเข้มข้นอยู่ที่26.4 เลยสั่งเติมเลือด2ถุงและให้กินยาปรับฮอร์โมน ผลหลังเติมเลือดขึ้นมาอยู่ที่31 ส่วนประจำเดือนเมื่อกินยาปรับฮอร์โมนก็หยุด พอหยุดยาเลือดก็กลับมาใหม่ ไม่ทราบว่าควรจะกินอาหารอย่างไรเพื่อบำรุงเลือดคะ และควรไปพบซ้ำรึเปล่า เพราะแกว่าเกิดจากภาวะมดลูกหนาไม่มีอะไร
สวัสดีค่ะ การวินิจฉัยที่เป็นไปได้-มีเนื้องอกมดลูก-มีภาวะที่ทำให้เลือดออกมาผิดปกติเช่นเกล็ดเลือดต่ำ-มีเนื้องอกที่ปากมดลูก แต่มักไม่ทำให้มีเลือดออกมาก อาจจะมีเลือดออกหลังมีเพศสัมพันธ์เท่านั้น-เนื้องอกบริเวณรังไข่บางชนิดที่สร้างฮอร์โมน ทำให้มีเลือดออกผิดปกติได้- การติดเชื้อบริเวณอวัยวะสืบพันธุ์สตรี เช่น ปากมดลูก หรือเยื่อบุโพรงมดลูกแนะนำว่าควรกลับไปพบสูตินรีแพทย์เพื่อหาสาเหตุเพิ่มเติมค่ะ เพราะเลือดออกมาผิดปกติทางช่องคลอดจนทำให้เกิดภาวะซีดและต้องให้เลือดนั้นอาจจะอันตรายได้ จากการเสียเลือดมากและมีอาการช็อกค่ะ อาจต้องตรวจภายใน อัลตราซาวน์หน้าท้อง หรือขูดมดลูกซ้ำ การให้เลือดหรือรับประทานยาบำรุงเลือดเป็นการแก้ที่ปลายเหตุ ถ้าสาเหตุยังไม่ได้รับการแก้ไขเลือดก็จะออกมาอีกค่ะการดูแลตัวเองเบื้องต้น งดการมีเพศสัมพันธ์ในช่วงที่เลือดออกมาก ไม่ซื้อยาปรับฮอร์โมนมากินเอง รักษาสุขภาพทั่วไปให้แข็งแรง กินอาหารให้ครบ 5 หมู่ ออกกำลังกายสม่ำเสมอ และไปตรวจภายในและตรวจเช็กมะเร็งปากมดลูกทุกปีค่ะ